Infoboks Brønshøj - FA 2000 2. Division Gruppe 2 (19/09) YouBet 1,87 3,45 3,55

Andendivisionsklubben Brønshøj vinker farvel til to rutinerede angribere, leje-spilleren Aleksandar Lazarevic på 28 år og 33-årige Danni König.

Angriberduoen Aleksandar Lazarevic og Danni König er fortid i Brønshøj Boldklub.

28-årige Lazarevic har scoret to mål på ni kampe for Brønshøj, men den høje angriber vender nu tilbage til sin klub Hvidovre, hvorfra han var udlejet.

Også den rutinerede angriber Danni König stopper i Brønshøj, men det er af andre årsager.

Den tidligere Lyngby- og Oklahoma City-spiller stopper således karrieren i en alder af 33 år.

Hos Brønshøj har man været godt tilfreds med de to spilleres indsats, og ifølge klubbens sportschef Thomas Ibsen er klubben nu på udkig efter forstærkninger.

- Vi har været godt tilfredse med deres indsats, og ser os nu om efter mulige erstatninger. Vi er på udkig efter spillere, som kan gøre en forskel. Sagen er, at vi har en stærk og slagkraftig trup med aftaler, der løber indtil sommerpausen, fortæller Ibsen til Brønshøjs egen hjemmeside.

Brønshøj har godt to måneder til at finde nye forstærkninger til holdet. Klubben starter forårssæsonen op den 6. marts mod topholdet FC Helsingør.